OzLabs/hebrew-wiki-articles huggingface dataset:
צ'נגג'יאנג

צֶ'נְגְגְ'יָאנְג (בסינית מפושטת: 澄江; בסינית מסורתית: 澂江; בפין-יין: Chéngjiāng) היא נפה עירונית השייכת לנציבות העירונית יוּשִׂי במחוז יונאן שבדרום-מערב הרפובליקה העממית של סין. הנפה שוכנת דרומית-מערבית לעיר קונמינג. ע"פ מפקד האוכלוסין משנת 2020 אוכלוסיית הנפה העירונית מנתה 173,161 תושבים בשטח של 755 קמ"ר. מועצת הנפה שוכנת בעיירה פֶנְגְלוּ (凤 麓 镇, פין-יין: Fenglu).

==חלוקה אדמיניסטרטיבית==
הנפה מחולקת בין העיירות הבאות:
*פֶנְגְלוּ (凤 麓 镇, Fenglu)
*לונְגְגְ'יֵה (龙 街镇, Longjie)
*יוּאוּסְווֹ (右 所 镇, Yousuo
*יָאנְגְדְזונְג (阳 宗 镇, Yangzong)
*הָאיְקוֹאוּ (Haikou, 海口 镇)
* גְ'יוֹצוּן (九 村镇, Jiucun)

==אתרים בולטים==
*אגם פושיין – אגם המים המתוקים השלישי בעומקו ובנפחו בסין. המים באגם צלולים וחיים במימיו 24 מינים מקומיים של דגים, בהם: Nemipterus virgatus ו-Anabarilius grahami (בסינית קאנגלאנג)
*אתר המאובנים בצ'נגג'יאנג – הביוטה של צ'נגג'יאנג שוכנת בגבעת מָאוטְייֵנְשָׁאן. האתר נחשף כאשר ב-1984 נתגלו מאובנים שתוארכו ל-530 למ"ש בשכבת פצלים בגבעת מָאוטְייֵנְשָׁאן בנפת צֶ'נְגְגְ'יָאנְג. המאובנים באתר מכסים תקופת זמן קודמת למאובנים מהקמבריון שנתגלו בסוף המאה ה-19 בפצלי ברג'ס בקולומביה הבריטית בקנדה. המאובנים משני אתרים אלו יחד עם מאובנים מאתרים נוספים בשוודיה ובגרינלנד מדגימים היטב את התופעה המכונה הפיצוץ הקמבריוני, המתארת שינוי דרמטי בקצב היווצרות המינים של אורגניזמים על פני כדור הארץ.יחודו של האתר בכך שהוא מהווה את העדות המוקדמת לתופעה זו. באתר נתגלו מאובנים של כמעט כל המערכות המוכרות של בעלי חיים. בסך הכול נתגלו באתר בעלי חיים השייכים לכ-200 מינים, מתוכם 160 מינים חדשים, ב-170 סוגים, מתוכם 150 סוגים חדשים, השייכים ל-16 מערכות. מעבר לעושר במינים מתבטאת ייחודיות האתר בכך שהמאובנים השתמרו בו בצורה יוצאת דופן. השתמרו רקמות רכות ואף בעלי חיים שגופם עשוי כולו רקמות רכות (בניגוד למאובנים נפוצים שמשמרים איברים קשים בלבד, דוגמת עצמות, קונכיות, צבתות וכו'), מצב המכונה לאגרשטטה. עובדה זו מאפשרת הצגה שלמה ומלאה של התפתחות החיים בתחילת הקמבריון. משום כך נחשב האתר לאחת מהתגליות הפלאונטולוגיות החשובות ביותר במאה ה-20. מקבץ בעלי החיים שנתגלו מתקופה זו מכונים בשם הכללי "הפאונה של צֶ'נְגְגְ'יָאנְג" (Chengjiang Fauna) או גם "הביוטה של צֶ'נְגְגְ'יָאנְג" (Chengjiang Biota), והשכבה המכילה את המאובנים קיבלה את הכינוי "פצלי מָאוטְייֵנְשָׁאן" (Maotianshan Shales). ב-2012 הכריז ארגון אונסק"ו על האתר כאתר מורשת עולמית.

==אתר המאובנים וכלכלת הנפה==
צ'נגג'יאנג היא נפה בלתי מפותחת ובה משקעים עשירים של פוספטים מעל ומתחת לשכבה הכוללת את הלאגרשטטה. הם נוצלו בחלקם באמצעות פעילויות שהחלו בערך באותו זמן בו גילה הפלאנטולוג חוֹאוּ שְׂייֵנְגוָאנְג את השכבות הכוללות מאובנים יוצאי הדופן, כאשר בשנת 2003 הכניסה כריית פוספטים כ-2/3 מההכנסות של הנפה. נעשו מאמצים לסגור את האזור לכרייה במטרה לאפשר את המטרה של הנפה לרשום את המקום כאתר מורשת עולמית, בהתחשב במשמעות המדעית של המאובנים. כתוצאה מכך התחדשו פעיליות הכרייה באזור שאיימו על השכבות הנושאות המאובנים כתוצאה מסחיפה, והרס בשל פעילויות הכרייה.

נפת צ'נגג'יאנג מתמודדת עם הדילמה בין קריאות לשימור אוצר המאובנים מתחילת הקמבריון, התלות הכלכלית בתעשיית הפוספטים, והקושי למצוא איזון בין ניצול ושיקום האזור כל עוד זה אפשרי.

==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הרפובליקה העממית של סין: נפות
קטגוריה:יונאן: ערים
גיורשבנהאז

גיורשבנהאז (בהונגרית: Győrsövényház) הוא כפר קטן במחוז גיור-מושון-שופרון שבצפון-מערב הונגריה.

בגיורשבנהאז חיו מעט יהודים.
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|23
|1,093
|-
|1910
|9
|
|-
|1920
|17
|
|-
|1930
|13
|
|-
|1941
|10
|1,312
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=EN&p_id=19309 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
רנה ז'נל

רנה ז'נל (בצרפתית: René Jeannel; 23 במרץ 1879 – 20 בפברואר 1965)<ref>Jean-Jacques Amigo, « Jeannel (René, Gabriel, Marie) », in Nouveau Dictionnaire de biographies roussillonnaises, vol. 3 Sciences de la Vie et de la Terre, Perpignan, Publications de l'olivier, 2017, 915 p. ()</ref> היה אנטומולוג וחוקר טבע צרפתי. בשנים 1945–1951 הוא היה מנהל המוזיאון הלאומי להיסטוריה של הטבע בפריז. עבודתו החשובה ביותר נעשתה על פאונת החרקים של מערות הרי הפירנאים בצרפת והרי הקרפטים ברומניה. עבודותיו עסקו לרוב בחיפושיות אך התמחותו הייתה בחיפושיות מהמשפחה Leiodidae.

==ביוגרפיה==
רנה ז'נל נולד למשפחת קצין רפואה, והיה צפוי שגם לו יהיה קריירה בצבא. כבר בהיותו בחור צעיר, גילה התעניינות מיוחדת בחקר מערות. הדבר קיבל חיזוק לאחר שמצא חיפושיות ממין לא מוכר, שתוארו מאוחר יותר בידי אלזאר אביי דה פראן ונקראו על שמו Bathyscia jeanneli ו-Aphaenops jeanneli.

בשנת 1905 הכיר את המדען הרומני אמיל רקוביצה והחלה הידידות רבת שנים. במהלך 17 שנים הם ביקרו בכ-1400 מערות באירופה וצפון אפריקה ופרסמו תיאור המערות ועולם החיי בהם. כאשר רקוביצה הקים את המכון לחקר המערות בקלוז', רנה ז'נל מונה לסגן מנהל המכון וכיהן בתפקיד זה עד שחזר לצרפת.

אף על פי שהוא כיהן בתפקידי ניהול, רנה ז'נל המשיך בחקר המדע. הוא פרסם כ-500 מאמרים וספרים. התרומה העיקרית שלו הייתה באנטומולוגיה.

== עבודותיו ==
<div class="mw-content-ltr">
* MFaune cavernicole de la France "The Fauna of the Caves of France", 1940
* Voyage de Ch. Alluaud et R. Jeannel en Afrique Orientale (1911–1912). Résultats scientifiques, 1913-1919
* Monographie des Catopidae . Mémoires du Muséum National d’Histoire Naturelle, 1936
</div>

== קישורים חיצוניים ==

* 

== הערות שוליים ==

קטגוריה:חוקרי טבע
קטגוריה:מדענים צרפתים
קטגוריה:אנטומולוגים
קטגוריה:מפקדים בלגיון הכבוד
קטגוריה:צרפתים שנולדו ב-1879
קטגוריה:צרפתים שנפטרו ב-1965
ברטוש ברשינסקי

ברטוש ברשינסקי (בפולנית: Bartosz Bereszyński; נולד ב-12 ביולי 1992) הוא כדורגלן פולני המשחק בעמדת המגן ימני בנאפולי ובנבחרת פולין.

==קריירת מועדונים==

ברשינסקי נולד בפוזנן ובמהלך קריירת הנוער שלו עבר באקדמיות של וינוגראדי פוזנן, פוזנניאק פוזנן, ורטה פוזנן ולך פוזנן. בקריירת הבוגרים שלו בליגה המקומית עבר בקבוצות לך פוזנן, ורטה פוזנן ולגיה ורשה.

בינואר 2017, ברשינסקי עבר לסמפדוריה מהסרייה א' בחוזה לארבע וחצי שנים.

ב-7 בינואר 2023 הושאל לנאפולי עד לסוף העונה.

==קריירה בינלאומית==
ברשינסקי ערך את הופעת הבכורה שלו במדים הלאומיים של פולין בשנת 2013.

נכלל בסגל נבחרת פולין לטורניר מונדיאל 2022.

==תארים==
===קבוצתיים===
;לך פוזנן
* אליפות פולין (1): 2009/10

;לגיה ורשה
* אליפות פולין (4): 2012/13, 2013/14, 2015/16, 2016/17
* הגביע הפולני (3): 2012/13, 2013/14, 2015/16
נאפולי

* אליפות איטליה: 2022/2023

==קישורים חיצוניים==

* [https://www.sampdoria.it/player/201920-bartosz-bereszynski/ הפרופיל של ברשינסקי באתר הרשמי של סמפדוריה]

==הערות שוליים==

קטגוריה:כדורגלנים פולנים
קטגוריה:מגני כדורגל פולנים
קטגוריה:פוזנן: כדורגלנים
קטגוריה:כדורגלני נבחרת פולין
קטגוריה:כדורגלני לך פוזנן
קטגוריה:כדורגלני לגיה ורשה
קטגוריה:כדורגלני סמפדוריה
קטגוריה:כדורגלני נאפולי
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:פולנים שנולדו ב-1992
גיוראויפלו

גיוראויפלו (בהונגרית: Győrújfalu) הוא כפר במחוז גיור-מושון-שופרון, שבצפון-מערב הונגריה.

בגיוראויפלו חיו מעט יהודים.
{| class="wikitable"
! שנה
! מספר היהודים בכפר
! כלל האוכלוסייה
|-
|1920
|3
|
|-
|1930
|2
|1,312
|-
|1941
|2
|
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=EN&p_id=31787 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קרחון פקהאם

קרחון פקהאם (באנגלית: Peckham Glacier) הוא קרחון יובלי תלול ברכס בריטניה שבאנטארקטיקה. 

הקרחון זורם לכיוון דרום מנקז את הר מקלינטוק, ונשפך אל קרחון בירד. 

== היסטוריה ==
=== מקור השם ===
שמו של הקרחון ניתן לו על ידי הוועדה המייעצת לשמות אנטארקטיים. 

הקרחון נקרא על שמו של ורן אי. פקהאם (Verne E. Peckham), ביולוג שהיה חלק ממשלחת החקר ששהתה בתחנת מקמרדו בשנת 1962. 

פקהאם ביצע צלילות חקר רבות מתחת לקרח הים שכיסה את מפרץ מגורי החוף במצר מקמרדו, וכן בסמוך לכף אוונס.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:11504 קרחון פקהאם] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=11014&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון פקהאם] באתר הגאזט האנטארקטי המשווה SCAR של ממשלת אוסטרליה

== הערות שוליים ==

פקהאם
פקהאם
פרגה סופר פיקולו

"פרגה סופר פיקולו"
פרגה סופר פיקולו (בצ'כית: Praga Super Piccolo) היא מכונית משפחתית גדולה מתוצרת יצרנית המטוסים והרכב הצ'כית Praga (company) אשר יוצרה בין השנים 1934–1936 בצ'כיה.

=="פרגה סופר פיקולו"==

* 4 נוסעים.
* מנוע קדמי.
* מנוע בנזין.
* סוג הנעה: הנעה אחורית.
* מאייד מתוצרת "זניט".
* צמיגים - 5.75x16.
* בשנת 1934 נמכרו 500 יחידות.
* מחיר היחידה של דגם ה"סטנדרט" בשנת 1934 עמד על 46,500 קורונה צ'כסלובקית , בקיץ שנת 1936 מחיר הדגם ירד ל-40,800 קורונה צ'כסלובקית .

===דגמים===
* סטנדרט סדאן.
* אירודינמיק סדאן (aerodynamic sedan), הוצג לראשונה בתערוכת הרכב של ברלין בשנת 1935, הדגם החדש היה בעל צורה מפותלת יותר וכיסוי גלגלים קדמיים ואחוריים. הגרסה האווירודינמית הופקה לצד הסדאן הסטנדרטית.

===תצורות===
* 4 דלתות - סדאן.
* 2 דלתות - קבריולה.

==ראו גם==
* פרגה RV
* פרגה גרנד

== קישורים חיצוניים ==

* 

==הערות שוליים==

קטגוריה:כלי רכב שהושקו ב-1934
קטגוריה:מכוניות משפחתיות גדולות
קטגוריה:מכוניות קבריולה
קטגוריה:כלי רכב המיוצרים בצ'כיה
אוכריסטיה

קנקן יין וכוסות, וצלוחיות עם קרומי לחם, בכנסייה [[בפטיסטית בגרמניה.]]
אֶוּכַרִיסְטִיַה (מיוונית: Ευχαριστία, "הודיה"; בארמית: ܩܘܪܒܢܐ ܩܕܝܫܐ, "קורבנא קדישא" - הקורבן הקדוש; בעברית: הוֹחָדָה) היא טקס נוצרי בו מקודשים ונאכלים לחם ויין, המייצגים את בשרו ודמו של ישו. 

לפי הברית החדשה, ישו עצמו ציווה על תלמידיו במהלך הסעודה האחרונה לקיים את הטקס, והוא נחגג על ידי המאמינים הנוצרים כבר בימי השליחים. האוכריסטיה היא מעשה הפולחן המרכזי והחשוב ביותר בנצרות, והיא מציינת את קורבנו של ישו על הצלב, המכפר על חטאי האנושות. האוכריסטיה נערכת ברוב מוחלט של זרמי הנצרות. היא המוקד של המיסה בכנסייה הקתולית ושל הליטורגיה הקדושה בכנסיות האורתודוקסיות, ושל טקסים ותפילות נוספים בכנסיות אחרות. היא מכונה בין היתר "הקורבן הקדוש" בכנסיות דוברות-הארמית, "סעודת האדון" בזרמים פרוטסטנטיים, "האחדות הקדושה" בקרב קתולים ועוד. 

בשל מעמדה המרכזי, הייתה האוכריסטיה נושא למחלוקות קשות, בייחוד בתקופת הרפורמציה. במאה ה-12 לערך חדלה הכנסייה הקתולית (ללא החלטה רשמית, אך התמורה התפשטה במהרה ובאופן גורף) לאפשר לקהל לשתות מן היין, ורק הכומר לגם ממנו. הדבר נומק בדרך כלל בכך שאין זה יאה ש"דמו של ישו יטפטף מזקניהם". הדרישה לקבל יין עם הלחם, או "קומוניון משני הסוגים", הפכה לקריאת הקרב של ההוסיטים, ושל הפרוטסטנטים אחריהם. פולמוס חריף ועמוק יותר נסוב על מהות האוכריסטיה. הראייה התאולוגית הקלאסית של הטקס היא שהיין והלחם הופכים לדמו ולבשרו של ישו בפועל ממש, באופן נסי, ועל המאמינים לאכול אותם כדי לקחת חלק בקורבנו ולזכות בטובין הרוחניים שהוא מעניק. הבנה זו נשענת על דברי ישו ב "קְחוּ וְאִכְלוּ זֶה הוּא גּוּפִי... שְׁתוּ מִמֶּנָּה כֻּלְּכֶם׃ כִּי זֶה הוּא דָּמִי", המוזכרים בניסוח דומה מאוד גם במרקוס, בלוקאס ובאיגרת השנייה אל הקורינתים. הכנסייה הקתולית הגדירה תמורה זו במושג טרנסובסטנציאציה, והניסוח התאולוגי הרשמי הוא שמהותם הפשוטה של היין והלחם אובדת במהלך השינוי. הכנסיות המזרחיות נמנעו בדרך כלל מלדון בדקויות של האופן בו מתרחשת התמורה, אם כי השקפתן זהה. במאה ה-16, הלותרנים סירבו לקבל שהלחם והיין נעשים בשר ודם ממש, אך התעקשו כי ישו נוכח בטקס באופן ממשי, ומהותו מצויה שם לצד זו של העצמים המקודשים. הצווינגליאנים סירבו להאמין בנוכחות ממשית כזו, והגדירו את האוכריסטיה כטקס קדוש ביותר אך סמלי בלבד, המהווה זיכרון ולא השתתפות בקורבן. בעמדת הביניים, הקלוויניסטים סברו שישו נוכח באמת אם כי רק באופן רוחני ולא גשמי. זרמי שוליים מעטים, בעיקר הקווייקרים, אינם מקיימים את האוכריסטיה.

==קישורים חיצוניים==

* 

* 

==הערות שוליים==

קטגוריה:הסעודה האחרונה
קטגוריה:סקרמנטים
פיליפו טורטו

פיליפו טורטו (באנגלית: Filippo Tortu; נולד ב-15 ביוני 1998) הוא אצן איטלקי, האלוף האולימפי (טוקיו 2020) בריצת שליחים 4x100 מטר, שיאן איטליה בעבר בריצת 100 מטר (9.99 שניות), והאיטלקי הראשון שיורד מגבול ה-10 שניות בריצה זו. הוא סגן אלוף העולם לנוער (2016) ואלוף אירופה לנוער (2017) בריצת 100 מטר.

== ביוגרפיה ==
טורטו נולד וגדל במילאנו. הוא מתאמן בהדרכתו של אביו, סלביניו טורטו. גם אחיו הגדול ג'יאקומו, הוא אצן.

===2013===
ב-2013, טורטו ניצח את אליפות איטליה ב-80 מטרים, בתוצאה של 9.09 שניות. בתחרות המקדימה לאולימפיאדת הנוער, מעד טורטו בריצת 200 מטר ובעקבות כך שבר את שתי ידיו. 

===2015===
בתחרות שנערכה בשנת 2015 הוא קבע בריצת 100 מטר שיא איטליה לקדטים של 10.33 שניות. נוסף לכך, הוא קבע שיא איטליה לקדטים גם בריצת 200 מטר בתוצאה של 20.92 שניות.

===2016===
בתחרות שנערכה בסאבונה ב-2016, הוא קבע בריצת 100 מטר את שיא לאומי לנוער חדש של 10.24 שניות, שיפור לשיא בן 34 השנים של פיירפנצ'סקו פאבוני. באליפות אירופה שנערכה באמסטרדם, הולנד ביולי 2016 הוא סיים במקום תשיעי בריצת 100 מטר בתוצאה של 10.19 שניות. נוסף לכך, הוא סיים במקום חמישי בריצת שליחים 4X100 מטר בתוצאה של 38.69 שניות, בשלב המוקדמות הנבחרת קבעה תוצאה של 38.58 שניות. 
====סגן אלוף עולם לנוער====
באליפות העולם לנוער עד גיל 20, שנערכה בבידגושץ', פולין הוא זכה במדליית כסף בריצת 100 מטר בתוצאה של 10.24 שניות, אחרי נואה ליילס מארצות הברית (10.17 שניות) ולפני מריו בורק מברבדוס (10.26 שניות). נוסף לכך, הוא סיים במקום שביעי בריצת שליחים 4x100 מטר בתוצאה של 40.02 שניות.

===2017===
====אלוף אירופה לנוער====
באליפות אירופה לנוער שנערכה בגרוסטו, איטליה ביולי 2017 הוא זכה בשתי מדליות, זהב וכסף. מדליית זהב בריצת 100 מרט בתוצאה של 10.73 שניות, לפני סמואל פורולה פינלנד (10.79 שניות) ואוליבר ברומבי מבריטניה (10.88 שניות). מדליית כסף בריצת שליחים 4x100 מטר בתוצאה של 39.50 שניות, אחרי גרמניה (39.48 שניות) ולפני ספרד (39.59 שניות).

===2018===
במשחקי הים התיכון שנערכו בטרגונה, ספרד בסוף יוני 2018 זכה טורטו במדליית זהב בריצת שליחים 4x100 מטר בשיא משחקים חדש של 38.49 שניות.

====ירידה מ-10 שניות ושיא איטלקי חדש====
בתחרות שנערכה במדריד ב-22 ביוני אותה שנה קבע טורטו בריצת 100 מטר שיא לאומי חדש של 9.99 שניות ובכך היה לאיטלקי הראשון שירד מגבול 10 שניות בריצה זו.

===2019===
באליפות העולם שנערכה בדוחה, קטר באוקטובר 2019 סיים טורטו במקום שביעי בריצת 100 מטר בתוצאה של 10.07 שניות. נוסף לכך, הוא סיים במקום שישי בריצת שליחים 4x100 מטר ביחד עם פדריקו קטנאו, מרסל ג'ייקובס ודווידה מננטי בשיא לאומי חדש של 38.11 שניות.

===2021===
====אלוף אולימפי====
באולימפיאדת טוקיו (2020) זכה טורטו במדליית זהב בריצת שליחים 4x100 מטר ביחד עם לורנצו פאטה, מרסל ג'ייקובס ואסאוסה דסאלו בשיא לאומי חדש של 37.50 שניות, לפני בריטניה (37.51 שניות) וקנדה (37.70 שניות). נוסף לכך, הוא סיים במקום 19 בריצת 100 מטר בתוצאה של 10.16 שניות. בשלב המוקדמות הוא קבע תוצאה של 10.10 שניות.

== שיאים אישיים ==
* ריצת 100 מטר: 9.99 שניות (2019)
* ריצת 200 מטר: 20.34 שניות (2017)

== קישורים חיצוניים ==

קטגוריה:אלופים אולימפיים איטלקים: אתלטיקה
קטגוריה:אלופים אולימפיים: ריצת 4X100 מטרים (גברים)
קטגוריה:אצנים באולימפיאדת טוקיו (2020)
קטגוריה:איטלקים שנולדו ב-1998
קרחון נאש

קרחון נאש (באנגלית: Nash Glacier) הוא קרחון ארוך, המנקז את מורדותיו הצפוניים של רכס דנידין בהרי האדמירליות שבאנטארקטיקה. 

קרחון נאש נשפך לקרחון ואליס וקרחון דניסטון, ואלה נשפכים אל האוקיינוס הדרומי מזרחית לכף סקוט. 

אורכו של הקרחון 32 קילומטרים.

== היסטוריה ==
=== גילוי הקרחון ===
הקרחון מופה לראשונה על ידי הסקר הגאולוגי של ארצות הברית, בהתבסס על סקרים על הקרקע ותצלומי אוויר שבוצעו על ידי צי ארצות הברית, בין השנים 1960–1963. 

=== מקור השם ===
שמו של הקרחון ניתן לו על ידי הוועדה המייעצת לשמות אנטארקטיים. 

הקרחון נקרא על שמו של לוטננט ארתור ר. נאש (Arthur R. Nash), טייס מסוקים בצי ארצות הברית בטייסת VX-6 במהלך מבצע קיפאון עמוק בין השנים 1967–1968.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:10506 קרחון נאש] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/19991 קרחון נאש] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=129277 קרחון נאש] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=10090&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון נאש] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=10506&fid=antgeo_116 תצלום לוויין של אזור קרחון נאש]
* [https://www.meteoblue.com/en/weather/week/nash-glacier_antarctica_6622085 תחזית מזג אוויר עדכנית עבור קרחון נאש]

== הערות שוליים ==

נאש
נאש
נאש
קטגוריה:ארצות הברית באנטארקטיקה
שלישיית מודוס

שלישיית מודוס הוא הרכב קאמרי ישראלי, שייסדו בשנת 1992 שלושה נגנים, שעשו להם שם הן כסולנים והן בנגינת מוזיקה קאמרית. השלושה הם הכנר יאיר קלס, הצ'לן צבי הראל והפסנתרן ויקטור דרביאנקו. השלושה חתרו לבצע יצירות מופת לשלישיות פסנתר.

== חברי ההרכב ==
יאיר קלס נולד בארץ ישראל בשנת 1940. הוא למד באקדמיה למוזיקה תל אביב, אצל ישראל עמידן, ואצל אנדרה גרטלר בקונסרבטוריון המלכותי של בריסל, בלגיה. הוא הופיע בישראל, באירופה, בארצות הברית ובאוסטרליה, כן כסולן והן בנגינת מוזיקה קאמרית והיה חבר בהרכבים קאמריים שונים בישראל ומחוצה לה. בשנים 1989–1993 היה מנהל האקדמיה למוזיקה בתל אביב.

ויקטור דרביאנקו נולד בברית המועצות, שם למד אצל פרופ' נ. נויהאוז ואצל מריה יודינה. הוא לימד פסנתר ומוזיקה קאמרית בבית הספר למוזיקה ע"ש גנסין במוסקבה והופיע עם "שלישית וידום" ברחבי ברית המועצות ואירופה. הוא עלה לישראל בשנת 1974 ומלמד פסנתר באקדמיה למוסיקה ע"ש רובין בתל אביב. כמו כן, הוא מנחה כיתות אמן באוניברסיטת מרילנד ובאוניברסיטת מקגיל שבמונטריאול, קנדה.

צבי הראל נולד בברלין ועלה ארצה בגיל צעיר. בשנים 1965–1976 היה הצ'לן הראשי בתזמורת הפילהרמונית הישראלית. ניגן כסולן וכחבר בשלישייה הישראלית ברחבי העולם. בין הקלטותיו שש הסוויטות לצ'לו סולו של באך.

== קישורים חיצוניים ==
* [http://www.habama.co.il/Pages/Event.aspx?Subj=5&Area=1&EventId=5300 אתר הבמה, "שלישיית מודוס"]

קטגוריה:הרכבים קאמריים ישראליים
מודוס
קטגוריה:1992 במוזיקה
The Ocean Way Sessions

The Ocean Way Sessions הוא המיני-אלבום הראשון של הזמרת-יוצרת האמריקאית כריסטינה פרי. הוא יצא לאור ב-9 בנובמבר 2010 בהוצאת חברת התקליטים אטלנטיק רקורדס. אלבום זה, הוא הראשון של פרי שיוצא בהוצאת חברת תקליטים. נכלל בו הלהיט הבין-לאומי "Jar of Hearts".<ref></ref>

המיני-אלבום הגיע למקום הראשון במצעד אלבומי ה-Tastemaker של בילבורד.

== ביקורת ==
ב-AllMusic קיבל The Ocean Way Sessions דירוג של שלושה כוכבי זהב מתוך חמישה בסך הכול. אנדרו לאהיי מ-AllMusic תיאר את המיני-אלבום ככזה המכיל בתוכו שירים מקוריים בסגנון הפופ, אשר מזכירים את שיריהן של הזמרות-יוצרות האמריקאיות שרה ברליס וברנדי קרלייל.

ב-Blast הפנו כלפי המיני-אלבום ביקורת שלילית, תוך שהעניקו לו ציון של שניים וחצי כוכבי זהב מתוך חמישה בסך הכול.

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:מיני-אלבומי בכורה מ-2010
קטגוריה:אלבומי כריסטינה פרי
קטגוריה:מיני-אלבומים באנגלית
קטגוריה:מיני-אלבומי חברת אטלנטיק רקורדס
Lovestrong

Lovestrong (מעוצב: ) הוא אלבום הבכורה של הזמרת-יוצרת האמריקאית כריסטינה פרי. האלבום יצא לאור ב-10 במאי 2011, בהוצאת חברת התקליטים אטלנטיק רקורדס. מתוך האלבום יצאו הסינגלים: "", "" ו-"Distance".

עם יציאתו נכנס האלבום אל המקום ה-4 במצעד הבילבורד 200.

== רקע והוצאה ==
האלבום הופק על ידי ג'ו צ'יקארלי, בארט ירציאן ודייוויד הודג'ס ושיריו נכתבו על ידי כריסטינה פרי עצמה, ביחד עם פזמונאים נוספים. איגוד תעשיית ההקלטות האמריקאי (RIAA) העניק לאלבום את תואר אלבום הפלטינה, על מכירות של מיליון עותקים במדינה.

בסמוך לצאתו, הועלה האלבום לרשת הזרמת המדיה ספוטיפיי.

== רשימת רצועות ==

== מיקומי שיא ==

== נתוני מכירות ==
{| class="wikitable"
!מקום
!תארים
!מכירות
|-
!אוסטרליה (ARIA)
|זהב
|60,000
|-
!אירלנד (IRMA)
|פלטינה
|50,000
|-
!ארצות הברית (RIAA)
|פלטינה
|1,000,000
|-
!הממלכה המאוחדת (BPI)
|זהב
|250,000
|-
! colspan="3" |סיכום
|-
!בכל העולם
|
|2,500,000
|}

== היסטוריית יציאה לאור ==
{| class="wikitable"
!אזור
!תאריך יציאה
!פורמט
!גרסה
!חברת תקליטים
|-
!קנדה
| rowspan="2" |10 במאי 2011
| rowspan="8" |תקליטור • הורדה דיגיטלית
| rowspan="7" |רגילה • דלוקס
| rowspan="8" |אטלנטיק
|-
!ארצות הברית
|-
!אוסטרליה
|8 ביולי 2011
|-
!הממלכה המאוחדת
|19 בספטמבר 2011
|-
!יפן
|24 בינואר 2012
|-
!גרמניה
|27 בינואר 2012
|-
!פולין
|30 בינואר 2012
|-
!יפן
|21 במרץ 2012
|הוצאה מחודשת
|}

== קישורים חיצוניים ==

== הערות שוליים ==

קטגוריה:אלבומי בכורה מ-2011
קטגוריה:אלבומי כריסטינה פרי
קטגוריה:אלבומים באנגלית
קטגוריה:אלבומים שהופקו על ידי גרג קורסטין
קטגוריה:אלבומי זהב באוסטרליה
קטגוריה:אלבומי חברת אטלנטיק רקורדס
שואת יהודי קרואטיה

מחנות ריכוז בקרואטיה
שואת יהודי קרואטיה הוא רצח עם של יהודים בקרואטיה שבוצע במהלך מלחמת העולם השנייה והשואה על ידי ממשלת בובות פשיסטית ששלטה בישות המדינית שכונתה המדינה העצמאית של קרואטיה והונהגה על ידי משטר האוסטאשה. מתוך 39,000 היהודים, שחיו באזור קרואטיה ב-1941, יותר מ-30,000 נרצחו לפי ההערכות. מתוכם, 6,200 נשלחו לגרמניה הנאצית, והשאר נרצחו בשטח קרואטיה, רובם המכריע הושמדו במחנות ריכוז שנוהלו על ידי אנשי האוסטאשה, ובהם יאסנובאץ. האוסטאשה היו הכוחות הקוויזלינגים היחידים באירופה, שהפעילו בעצמם מחנות השמדה, במטרה לרצוח יהודים ובני קבוצות אתניות אחרות.

מתוך 9,000 יהודים שהצליחו לשרוד, 50% מהם עשו זאת על ידי הצטרפות לפרטיזנים.

==השואה==
=== חקיקה אנטישמית ותחילת רדיפת היהודים ===
העיתון של האוסטשה מכריז על חוקי הגזע ומציין כי המנהיג [[אנטה פאבליץ' חתם עליהם]]
חוקי הגזע בקרואטיה, מעוצבים על פי חוקי הגזע הנאציים, אומצו ונחתמו על ידי מנהיג האוסטאשה אנטה פאבליץ' ב-30 באפריל 1941. גזירות אלו הגדירו מיהו יהודי, ושללו את זכויות האזרח של כל היהודים והסרבים. בסוף אפריל 1941, חודשים לפני שהנאצים יישמו צעדים דומים בגרמניה, דרשו האוסטאשה מכל היהודים לענוד טלאי צהוב.

ב-26 ביוני 1941 פרסם אנטה פאבליץ' את הצו שקבע: "מאחר שיהודים מפיצים דיווחים כוזבים במטרה להטריד את האוכלוסייה, ומשתמשים בספקולציות אנו רואים אותם אחראים קולקטיבית ועל כן נתייחס אליהם בהתאם, ונמקם אותם בנוסף ליישום אמצעי ענישה במחנות כלא". זה היה האות לגירוש ההמוני של יהודים למחנות הריכוז של האוסטאשה, שקודם בקמפיינים תקשורתיים, בסיסמה המרכזית: "אין מקום ליהודים במדינת קרואטיה העצמאית". ב-10 באוקטובר 1941 הכריז האוסטאשה על "הצו המשפטי להלאמת רכושם של יהודים וחברות יהודיות".

ב-10–11 באפריל 1941 נעצרה קבוצה של יהודים בולטים בזאגרב והוחזקו תמורת כופר. ב-13 באפריל מעשה דומה בוצע באוסייק, שם הרסו את בית הכנסת ואת בית הקברות היהודי. הליך המעצר והחזקת יהודים תמורת דמי כופר גבוהים חזר על עצמו בשנים 1941 ו-1942 מספר פעמים.

===מחנות הריכוז===
בקרואטיה פעלו מספר מחנות ריכוז .

כבר באפריל 1941 הקימו האוסטאשה את מחנה הריכוז דניקה (ליד קופריבניצה), מחנה הריכוז קרוסקיקה ומחנה הריכוז קראסטינק, שם, יחד עם קומוניסטים ומתנגדים פוליטיים אחרים, כלאו האוסטאשה יהודים.

====מחנה הריכוז יאסנובאץ====
יהודי נאלץ להסיר את טבעתו בהגעתו למחנה הריכוז יאסנובאץ
[[הוצאה להורג של יהודים מעל קבר אחים ליד יאסנובאץ']]

==קישורים חיצוניים==

* 
* [https://www.yadvashem.org/righteous/stories/the-holocaust-in-croatia.html השואה בקרואטיה], באתר יד ושם 

*
Head or Heart

Head or Heart (בעברית: ראש או לב) הוא אלבום האולפן השני של הזמרת-יוצרת האמריקאית כריסטינה פרי. האלבום יצא לאור ב-1 באפריל 2014, בהוצאת חברת התקליטים אטלנטיק רקורדס. מתוך האלבום יצאו הסינגלים: "", "" ו-"The Words".

האלבום הגיע למקום הרביעי במצעד הבילבורד 200.

==רקע והוצאה==
האלבום הופק על ידי מרטין ג'ונסון, ג'ייק גוסלינג, ג'ון היל, בוטץ' ווקר וג'ק אנטונוף ושיריו נכתבו על ידי כריסטינה פרי עצמה, ביחד עם פזמונאים נוספים. איגוד תעשיית ההקלטות האמריקאי (RIAA) העניק לאלבום את תואר אלבום הזהב, על מכירות של חצי מיליון עותקים במדינה.

בסמוך לצאתו, הועלה האלבום לרשת הזרמת המדיה ספוטיפיי.

==רשימת רצועות==

== מיקומי שיא ==

== נתוני מכירות ==
{| class="wikitable"
!מקום
!תארים
!מכירות
|-
!ארצות הברית (RIAA)
|פלטינה
|500,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאה לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!ארצות הברית
|1 באפריל 2014
|תקליטור • הורדה דיגיטלית
|אטלנטיק
|style="text-align:center;"|
|}

== קישורים חיצוניים ==

== הערות שוליים ==

קטגוריה:אלבומי 2014
קטגוריה:אלבומי כריסטינה פרי
קטגוריה:אלבומים באנגלית
קטגוריה:אלבומי חברת אטלנטיק רקורדס
Aftermath (פסקול)

Aftermath (בעברית: לאחר מכן) הוא פסקול של הזמרת-יוצרת האמריקאית איימי לי, בו משתתף דייב אגאר. הפסקול יצא לאור ב-25 באוגוסט 2014, על ידי חברת התקליטים איימי לי מיוזיק, כפסקול הסרט "War Story".

עם יציאתו הצליח האלבום להגיע אל המקום ה-47 במצעד הבילבורד הוט 100.

== רקע והוצאה ==
הפסקול הוקלט בשנת 2013 ובשנת 2014, והופק על ידי איימי לי, דייב אגאר, צ'אק פאלמר וג'וני ניס. אתר המוזיקה , הפנה כלפי הפסקול ביקורת חיובית, תוך שהעניק לו ציון של שבעה כוכבי זהב מתוך חמישה בסך הכל.

בסמוך לצאתו, עלה הפסקול לרשת הזרמת המדיה ספוטיפיי.

== רשימת רצועות ==

== מיקומי שיא ==

== קישורים חיצוניים ==
* 

== הערות שוליים ==

קטגוריה:פסקולים מ-2014
קטגוריה:אלבומי איימי לי
קטגוריה:פסקולים באנגלית
קטגוריה:פסקולי סרטים
קטגוריה:פסקולים בהוצאה עצמית
Recover, Vol. 1

Recover, Vol. 1 הוא המיני-אלבום הראשון של הזמרת-יוצרת האמריקאית איימי לי. המיני-אלבום יצא לאור ב-19 בפברואר 2016, על ידי חברת התקליטים איימי לי מיוזיק. החלק השני של המיני-אלבום טרם יצא.

עם יציאתו הצליח האלבום להגיע אל המקום ה-20 במצעד אלבומי הרוק של בילבורד.

== רקע והוצאה ==
המיני-אלבום הוקלט בשנת 2015, והופק על ידי איימי לי ביחד עם סטיב לילוויט וביחד עם ויל בי האנט. במיני-אלבום נכללים שירים של פורטיסהד, יו 2, לד זפלין וכריס איסק, אותם ביצעה איימי לי מחדש.

בסמוך לצאתו, עלה המיני-אלבום לרשת הזרמת המדיה ספוטיפיי.

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:מיני-אלבומי בכורה מ-2016
קטגוריה:אלבומי איימי לי
קטגוריה:מיני-אלבומים באנגלית
Dream Too Much

Dream Too Much (בעברית: חולם יותר מדי) הוא אלבום הבכורה של הזמרת-יוצרת האמריקאית איימי לי. אלבום הבכורה יצא לאור ב-30 בספטמבר 2016, על ידי חברת התקליטים איימי לי מיוזיק.

עם יציאתו הצליח האלבום להגיע אל המקום ה-9 במצעד אלבומי הילדים של בילבורד.

== רקע והוצאה ==
אלבום הבכורה הוקלט בשנת 2016, והופק על ידי ויל האנט אשר הפיק עבור איימי לי גם את המיני-אלבום הראשון שלה, Recover, Vol. 1 שיצא כמה שבועות לפני כן. האלבום מכיל בתוכו שירי ילדים שונים, וכולל בתוכו ביצוע מחדש של לי לשיר "Stand by Me" של בן אי קינג.

בסמוך לצאתו, עלה האלבום לרשת הזרמת המדיה ספוטיפיי.

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי בכורה מ-2016
קטגוריה:אלבומי איימי לי
קטגוריה:אלבומים באנגלית
קטגוריה:אלבומים בהוצאה עצמית
Help Yourself (שיר של טום ג'ונס)

"Help Yourself" (בעברית: "שרתי את עצמך") הוא שיר שהקליט הזמר הוולשי טום ג'ונס בשנת 1968. הסינגל הגיע למקום החמישי במצעד הסינגלים הבריטי. הוא הגיע לראש המצעד באירלנד ובגרמניה, ושהה שלושה שבועות במקום ראשון במצעד האוסטרלי. במצעד הסינגלים האמריקאי בילבורד הוט 100 הגיע השיר עד למקום ה-35, ולמקום השלישי בבילבורד easy listening.

"Help Yourself" הוא גרסה אנגלית של שיר איטלקי בשם "Gli Occhi Miei" (עיניים שלי), שכתבו קרלו דונידה ומוגול, שביצעו הזמר האיטלקי דינו (שם במה של אוג'ניו זמבלי) והזמרת וילמה ג'ויץ' בפסטיבל סן רמו של שנת 1968. הסופר והפזמונאי הבריטי ג'ק פישמן כתב את המילים באנגלית ששונות בתוכנן מהמקור האיטלקי.

== מיקומי שיא ==
=== מצעדים שבועיים ===
{| class="wikitable sortable"
!מצעד (1968)
!מיקומי שיא
|-
|אוסטרליה (Go-Set)
| style="text-align:center;" |1
|-
|קנדה RPM Top Singles
| style="text-align:center;" |34
|-
|גרמניה
| style="text-align:center;" |1
|-
|אירלנד (Irish Singles Chart)
| style="text-align:center;" |1
|-
|הולנד
| style="text-align:center;" |7
|-
|ניו זילנד (Listener)
| style="text-align:center;" |3
|-
|דרום אפריקה (Springbok)
| align="center" |1
|-
|הממלכה המאוחדת (Record Retailer)
| style="text-align:center;" |5
|-
|הממלכה המאוחדת (NME)
| style="text-align:center;" |1
|-
|ארצות הברית (בילבורד הוט 100)
| style="text-align:center;" |35
|-
|ארצות הברית (Billboard Easy Listening)
| style="text-align:center;" |3
|-
|ארצות הברית (Cash Box) Top 100
| style="text-align:center;" |32
|}

=== מצעדים שנתיים ===
{| class="wikitable sortable"
! align="left" |מצעד (1968)
! style="text-align:center;" |מיקום
|-
|אוסטרליה
| style="text-align:center;" |17
|-
|דרום אפריקה
| align="center" |7
|-
|הממלכה המאוחדת
| style="text-align:center;" |25
|}

== הגרסה של טוני פרינו ==
הקומיקאי סטיב קוגן הקליט את השיר כשהוא מגלם את הדמות טוני פרינו. השיר נכלל בתוכנית טלוויזיה, באלבום מוזיקה, ויצא כסינגל בנובמבר 1996. ביצוע זה הגיע למקום ה-42 במצעד הסינגלים הבריטי.

== גרסאות כיסוי נוספות ==
* ב-1968 הוציא הזמרת הפיליפנית נורה אונור גרסת כיסוי באנגלית של השיר באלבומה "More, More, More of Nora Aunor". השיר היה להיט גדול באותה שנה בפיליפינים.
* ב-1968 הקליט הזמר האוסטרי פטר אלכסנדר גרסה בגרמנית של השיר בשם "Komm' und bedien' Dich bei mir" שהגיע למקום התשיעי במצעדים בגרמניה.
* ב-1968 ביצעו הצמד סטן וסטנלי גרסה בשוודית בשם "Du och jag"
* ב-1970 הוציאה הזמרת בילי טאם מהונג קונג את השיר בסינית מנדרינית באלבום אריך נגן בשם "Billie And The Big Brass".
* ב-1972 הקליטה הזמרת ההונג קונגית פרנסס ייפ את השיר לאלבומה "Frances Yip Greatest Hits"
* בשנות השבעים של המאה העשרים הזמר הסובייטי מוסלים מגומאייב הירבה לבצע את השיר בהופעותיו.
* ב-1978 הקליט את השיר הזמר הפיליפיני סם סורונו באלבומו "Sings Tom Jones' Greatest Hits" בהוצאת EMI Records.

== קישורים חיצוניים ==

== הערות שוליים ==

קטגוריה:שירי 1968
קטגוריה:סינגלים מ-1968
קטגוריה:שירי טום ג'ונס
קטגוריה:שירי פסטיבל סן רמו 1968
קטגוריה:שירים באנגלית
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
My Happy Place

My Happy Place (בעברית: המקום השמח שלי) הוא אלבום האולפן הרביעי של הזמרת-יוצרת הבריטית אמה בנטון. האלבום יצא לאור ב-12 באפריל 2019, על ידי חברת התקליטים בי אם ג'י רקורדס. מתוך האלבום יצאו שלושה סינגלים בסך הכול.

האלבום הגיע למקום ה-11 במצעד האלבומים הבריטי.

== רקע והוצאה ==
האלבום הופק על ידי פול מיהן ובריאן רולינג. חלק משירי האלבום הם גרסאות מחודשות לשירים שונים אותן הקליטה בנטון בשנת 2018. במסגרת האלבום, הקליטה בנטון מחדש את השיר "Come Away with Me" של נורה ג'ונס.

בסמוך לצאתו, עלה האלבום לרשת הזרמת המדיה ספוטיפיי.

== רשימת רצועות ==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!גרסה
!פורמט
!חברת תקליטים
!<abbr>מקור</abbr>
|-
!צרפת
| rowspan="4" |12 באפריל 2019
| rowspan="2" |רגילה
| rowspan="2" |הורדה דיגיטלית
| rowspan="4" |BMG
|
|-
!גרמניה
|
|-
!בריטניה
|רגילה • דלוקס
|תקליט • תקליטור • הורדה דיגיטלית • קלטת שמע
|
|-
!אוסטרליה
|רגילה • דלוקס
|תקליטור • הורדה דיגיטלית
|-
!ארצות הברית
| rowspan="4" |12 באפריל 2019
|רגילה
|הורדה דיגיטלית
| rowspan="4" |BMG
|
|}

== קישורים חיצוניים ==

== הערות שוליים ==

קטגוריה:אלבומי חברת ברטלסמן מיוזיק גרופ
באו באו באבי


באו באו באבי (באנגלית: , "וואו! וואו! וואבזי!") היא סדרת אנימציה אמריקאית לילדים. הסדרה שודרה ב-28 באוגוסט 2006 לראשונה בניקלודיאון. בישראל הסדרה שודרה בין ה-28 בדצמבר 2008 ל-16 ביוני 2011 בערוץ הופ!, בדיבוב לעברית. לסדרה יש 2 עונות ו-52 פרקים באורך 22 דקות.

שירי הסדרה בעברית בוצעו על ידי לירון לב.

== עלילה ==
העלילה עוסקת בגרביל<ref>למרות היותו גרביל, בריאיון עם חמישה ילדים צוין כי אינו חיה.</ref> בשם באבי שבכל פרק רוצה לבלות וליהנות. כאשר הוא נתקל בבעיות, הוא נעזר בחבריו בובו ובלה.

== דמויות ==

* באבי (Wubbzy): עכבר צהוב, הדמות הראשית.
* בלה (Widget): ארנבת ורודה, חברתו של באבי אוהבת לבנות דברים.
* בובו (Walden): דוב סגול, חברו של באבי עוסק בעיקר במדע.

== מדבבים ==
במאי הדיבוב בעברית היה ליאור סול, ומפיקת הדיבוב של הסדרה הייתה ענבר שטגר עזרא.
{| class="wikitable plainrowheaders" style="text-align:center;"
! |שם הדמות
! |שם המדבב/ת באנגלית
! |שם המדבב/ת בעברית
|-
|באבי<ref>בדיבוב המקורי, שמו הוא וואבזי.</ref>
|גריי דליסל
|מירון אהרונוביץ'
|-
|בלה<ref>בדיבוב המקורי, שמה הוא ווידג'ט.</ref>
|לארה ג'יל מילר
|לורן סביר
|-
|בובו<ref>בדיבוב המקורי, שמו הוא וואלדן.</ref>
|קרלוס אלזראקוי
|אמנון וולף
|-
|דייזי
|טרה סטרונג
!
|-
| rowspan="7" |דמויות שונות
!
|לירון לב
|-
!
|אייל אברהם
|-
!
|אלה פטר
|-
!
|אתי קסטרו
|-
!
|יובל בריג
|-
!
|לירז גורדון
|-
!
|תימור שפיר
|}

== סקירת הסדרה ==

==קישורים חיצוניים==
* 

== הערות שוליים ==

קטגוריה:סדרות הנפשה אמריקאיות
קטגוריה:סדרות טלוויזיה אמריקאיות שעלו לשידור בשנות ה-2000
קטגוריה:סדרות טלוויזיה אמריקאיות לילדים
קטגוריה:סדרות ערוץ הופ!
קטגוריה:ליונסגייט: סדרות טלוויזיה
קטגוריה:ניק ג'וניור: תוכניות וסדרות
טונברוד

טונברוד (בשוודית [²tɵnːbrøːd]; משמעות התרגום במילים: "לחם דק") הוא מאכל נפוץ בשוודיה, הגרסה השוודית ללחם שטוח השייך למטבח הצפון שוודי בו עקרות בית חלקו בעבר מאפייה קהילתית משותפת לייצורו. טונברוד יכול להיות רך או פריך, ומגיע בגרסאות רבות המשתנות בהתאם לסוג הדגן הנבחר, החומר המתפיח / המחמצת (או היעדרם) וצורת הרידוד במערוך. הבצק יכול להיות עשוי משילובים שונים של חיטה, שעורה ושיפון ; החומר המתפיח (או המחמצת) יכול להיות גם שמרים וגם אמוניום פחמתי.

טונברוד רך משמש בדרך כלל כבצק עוטף לראפים, כריכים ועוד כמו סוגי לחם אחרים, למשל: קרפ או טורטייה. מנה פופולרית של מזון מהיר היא טונברוד רך המגולגל סביב מחית תפוחי אדמה (פירה) ונקניקייה בלחמנייה, המכונה בשוודית tunnbrödsrulle (רול-טונברוד).

שיטה שוודית מסורתית נוספת לאכילת טונברוד רך היא טונברוד בסגנון בוריטו, בשילוב פירה והרינג קלוי.

באופן מסורתי, הטונברוד נאכל ביחד עם סורסטרומינג (הרינג חמוץ/מותסס) וכמו כן עם dopp i grytan (לחם ה"נטבל בסיר") - לרוב משמש לצורת הגשה זו לחם רך מתובל - שם הלחם ספוג בציר שנותר מבישול חזיר חג המולד. טונברוד פריך שונה מקנברברוד בהיותו לרוב דק וקומפקטי יותר, ומכיל פחות בועות אוויר.

תכולת המרכיבים והטעם של הטונברוד יכולים להשתנות משמעותית. לרוב זה מכיוון שמתכונים להכנת הלחם וצורת ההכנה יכולים להשתנות בהתאם למאפייה המכינה אותו. בעבר עקרות בית היו שומרות על המתכונים כסוד שמור מאוד וחלקו אותם אך ורק עם בני משפחה קרובים.

== ראו גם ==
* מצה
*יופקה (אנגלית)

== קישורים חיצוניים ==

* 
* 

== הערות שוליים ==

קטגוריה:המטבח השוודי
All the Good Girls Go to Hell

"All the Good Girls Go to Hell" (בעברית: "כל הבנות הטובות הולכות לגיהנום") הוא סינגל שהקליטה הזמרת-יוצרת האמריקאית בילי אייליש, ומופיע באלבום הבכורה שלה, . השיר יצא לאור ב-6 בספטמבר 2019, על ידי חברות התקליטים דארק-רום רקורדס ואינטרסקופ, כסינגל השישי מתוך האלבום.

עם יציאתו נכנס השיר אל המקום ה-46 במצעד הבילבורד הוט 100.

== רקע וכתיבה ==
השיר בדומה ל-"", "Bad Guy" ו-"Wish You Were Gay" נכתב על ידי בילי אייליש, ביחד עם פיניאס או'קונל שגם הפיק אותו. השיר מדבר בעיקר על אלוהים ועל השטן.

כמו כן, עלה השיר לרשת הזרמת המדיה ספוטיפיי, בסמוך לצאת האלבום.

== וידאו קליפ ==
הווידאו קליפ הנלווה שצולם לשיר הועלה לערוץ היוטיוב של בילי אייליש ב-4 בספטמבר 2019. בתחילת הקליפ ישנה סצנה הלקוחה מתוך הקליפ של "Bury a Friend", בה ניתן לראות אנשים מזריקים לאייליש חומרים שונים לתוך הגב שלה. בהמשך, צומחות לה שתי כנפיים.

נכון לספטמבר 2019, מונה הצפיות של הקליפ עומד על כ-20 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|פלטינה
|1,000,000<small></small>
|-
!בריטניה (BPI)<ref></ref>
|כסף
|200,000<small></small>
|-
!מקסיקו (AMPROFON)
|זהב
|30,000
|-
!ניו זילנד (RMNZ)
|זהב
|15,000
|-
!קנדה (Music Canada)
|פלטינה
|80,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|29 במרץ 2019
|הזרמת מוזיקה • הורדה דיגיטלית
|דארק-רום • אינטרסקופ
| rowspan="2" |
|-
!איטליה
| rowspan="2" |6 בספטמבר 2019
| rowspan="3" |רדיו שירים עכשוויים
| rowspan="5" |יוניברסל מיוזיק גרופ
|-
!אוסטרליה
|
|-
! rowspan="3" |ארצות הברית
|8 באוקטובר 2019
|
|-
| rowspan="2" |6 בנובמבר 2019
|דיסק פלקסי + סינגל דיגיטלי
|<ref></ref>
|-
|קלטת שמע + סינגל דיגיטלי
|
|}

== קישורים חיצוניים ==

== הערות שוליים ==

קטגוריה:סינגלים מ-2019
קטגוריה:שירי בילי אייליש
קטגוריה:שירים באנגלית
קטגוריה:שירים שנכתבו על ידי בילי אייליש
קטגוריה:שירים שנכתבו על ידי פיניאס או'קונל
קטגוריה:שירים שהופקו על ידי פיניאס או'קונל
קטגוריה:שירים על אלוהים
קטגוריה:שירים על גיהנום
קטגוריה:שירים על השטן
קטגוריה:שירים על שינוי אקלים
קטגוריה:שירים סאטיריים
קטגוריה:שירי זהב בניו זילנד
קטגוריה:סינגלים בהוצאת אינטרסקופ רקורדס
Idontwannabeyouanymore

"Idontwannabeyouanymore" (בעברית: אנילארוצהלהיותאתיותר) הוא סינגל שהקליטה הזמרת-יוצרת האמריקאית בילי אייליש, מתוך המיני-אלבום הראשון שלה, Don't Smile at Me. השיר יצא לאור ב-21 ביולי 2017, על ידי חברות התקליטים דארק-רום רקורדס ואינטרסקופ רקורדס, כסינגל החמישי מתוך המיני-אלבום.

עם יציאתו נכנס השיר אל המקום ה-96 במצעד הבילבורד הוט 100.

== רקע וכתיבה ==
השיר בדומה ל-"", "Bad Guy" ו-"Wish You Were Gay" נכתב על ידי בילי אייליש, ביחד עם פיניאס או'קונל שגם הפיק אותו. השיר הוא שיר בסגנון האלקטרופופ. בארצות הברית קיבל את תואר הפלטינה הכפולה, על מכירות של למעלה משני מיליון עותקים במדינה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-700 מיליון השמעות.<ref></ref>

== וידאו קליפ ==
הורטיקל וידאו שיצא עבור השיר פורסם לראשונה ב-4 בינואר 2018. בקליפ ניתן לראות את בילי אייליש, כשהיא מדברת אל עצמה תוך שהיא מביטה במראה ומביעה שנאה עזה כלפי עצמה. היא מציינת כי נמאס לה להיות עצמה וכי היא אינה אוהבת את עצמה בשום צורה שהיא.

נכון לאפריל 2020, מונה הצפיות של הקליפ עומד על כ-490 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|פלטינה
|70,000<small></small>
|-
!איטליה (FIMI)<ref></ref>
|זהב
|35,000<small></small>
|-
!ארצות הברית (RIAA)
|פלטינה 2×
|2,000,000<small></small>
|-
!בריטניה (BPI)<ref></ref>
|זהב
|400,000<small></small>
|-
!דנמרק (IFPI Denmark)<ref></ref>
|זהב
|45,000<small></small>
|-
!מקסיקו (AMPROFON)
|פלטינה 2× + זהב
|150,000<small></small>
|-
!פולין (ZPAV)<ref></ref>
|פלטינה
|20,000<small></small>
|-
!פורטוגל (AFP)<ref></ref>
|פלטינה
|10,000<small></small>
|-
!צרפת (SNEP)<ref></ref>
|זהב
|100,000<small></small>
|-
!קנדה (Music Canada)
|פלטינה
|80,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי בילי אייליש
קטגוריה:שירים באנגלית
קטגוריה:שירים שנכתבו על ידי בילי אייליש
קטגוריה:שירים שנכתבו על ידי פיניאס או'קונל
קטגוריה:שירים שהופקו על ידי פיניאס או'קונל
קטגוריה:סינגלים בהוצאת אינטרסקופ רקורדס
ליריקה (אתר שירה)

ליריקה הוא אתר מקוון לשירה וסיפור קצר.

==כללי==
אתר השירה המקוון ליריקה עלה למרשתת בשנת 2013 כהמשך של האתר כאוס שהקים המשורר ועורך הלשון שי אריה מזרחי (שא"מ). את האתר הקימו ענת קוריאל ורונית ליברמנש כמחווה לפעילות באתר כאוס של שא"מ ששם קץ לחייו באוקטובר 2012.

מיום הקמתו מפורסמים בו מדי שבוע בשבוע שני שירים בימים קבועים (שלישי ושבת) עם אפשרות לתגובות, ועד שנת 2018 העיר צוות האתר הערות על השירים המפורסמים. בנובמבר 2020 עבר האתר למתכונת תלת-שבועית ומפרסם יצירות בימי שני, חמישי ושבת.

בשנת 2015 הצטרף לצוות ליריקה העורך והמשורר יאיר בן-חור, ומאז הוא משמש נקדן הבית של האתר והעיר הערות על השירים עד שנת 2018. 

את האתר הקים ומפעיל טכנית גיא חצרוני, בן זוגה של קוריאל. 

בשנת 2019 עבר אתר ליריקה שינוי, שעד אז היה אתר שירה בלבד. במסגרת השינוי נפתחה פינת הסיפור הקצר בעריכתו של יאיר בן-חור, שמזמין את הקוראים לשלוח סיפורים קצרים שיעברו את עריכתו לפרסום באתר. כמו כן, נפתח מדור של המלצות הקריאה בעריכתו של גיא חצרוני – המלצות לספרי שירה ופרוזה. המדור קורא לגולשים לשלוח את המלצות הקריאה שלהם לפרסום במדור. 

המשורר דוד אדלר פרסם כמה מאמרים באתר לזכרו של שי אריה מזרחי וכן מאמר על האתר עצמו. שיריו של אדלר מתפרסמים מעת לעת בליריקה.

משוררים בולטים שפרסמו בליריקה: דוד אדלר, אביחי קמחי, דפנה שחורי, טל ניצן, עודד פלד, עודד בן-דורי, יובל גלעד, איתן קלינסקי, שירה סתיו, חנה טואג ואורנה ריבלין.

==צוות האתר==
* ענת קוריאל ורונית ליברמנש - מייסדות האתר ומפרסמות בו החל בשנת 2013.
* יאיר בן-חור - עורך ומשורר, נקדן הבית של ליריקה, עורך המדור פינת הסיפור הקצר בליריקה.
* גיא חצרוני - מקים ומפעיל טכנית את האתר, עורך המדור להמלצות קריאה.

==קישורים חיצוניים==
* 

* [https://www.newlibrary.co.il/page_1965 הספרייה החדשה בעריכת הפרופ' מנחם פרי: זרקור אל 'ליריקה' – בלוג שירה]
* [https://lyrica.org.il/blog/?p=1145 דוד אדלר, מאמר על ליריקה במלאת שלוש שנים לאתר]

קטגוריה:ישראל: כתבי עת ספרותיים
קטגוריה:ישראל: כתבי עת לשירה
קטגוריה:כתבי עת מקוונים ישראליים
בית העלמין דבלינג

בית העלמין דבלינג (בגרמנית: Döblinger Friedhof) נמצא ברובע ה-19 של וינה.

==תולדות האתר==
בית העלמין בדבלינג היה קיים עוד במאה ה-18. לאור מצוקת מקום, בשנת 1880 הוחלט על הקמת בית העלמין במיקום חדש. בהתאם לתכנון המקורי היעד היה כ-30 אלף מקומות ובית העלמין נפתח ב-10 ביוני 1885.

בית העלמין היה פתוח לכל הדתות. החלקה היהודית נפתחה ב-1888 וחלקה מוסלמית נפתחה בשנת 1894 והיא הייתה מיועדת לחיילים של צבא האימפריה האוסטרו-הונגרית מבוסניה.

בתחילת המאה ה-20 שטח בית העלמין הוגדל ופיתוח זה כלל גם הגדלת של החלקה היהודית. בשנת 1917 המקום בבית העלמין נגמר. רק בשנת 1920, בעקבות שחרור מקומות פנויים בחלקה המוסלמית, קבורה במקום חודשה לכמה שנים.

בין האנשים הנטמנים במקום נמנים: בנימין זאב הרצל (עד להעברת גופתו לירושלים בשנת 1949), לורנץ בהלר, אוטו סקורצני, לודוויג מינקוס, וילהלם מיקלס.

במקום קיים חדר מתים וניתן לקיים טקס שריפת גווייה.

== קישורים חיצוניים ==

* 

דבלינג
Party for Two

Party for Two (בעברית: מסיבה לשניים) הוא סינגל שהוקלט על ידי הזמרת-יוצרת הקנדית שאניה טוויין, ביחד עם בילי קורינגטון ומרק מק'גראת. השיר יצא לאור ב-7 בספטמבר 2004, כסינגל הראשון והפותח מתוך אלבום הלהיטים הראשון של טוויין, Greatest Hits.

עם יציאתו נכנס השיר אל המקום ה-10 במצעד הסינגלים הבריטי.

== רקע וכתיבה ==
בדומה ל-"" ו-"" השיר נכתב, הולחן והופק על ידי שאניה טוויין ורוברט ג'ון "מאט" לאנג. השיר הוא שיר בסגנון הקאנטרי-פופ, המשלב בתוכו גם את סגנון הדאנס-פופ.

איגוד תעשיית ההקלטות האמריקאי העניק לשיר את תואר הזהב, על מכירות של 500,000 עותקים במדינה.

== וידאו קליפ ==
הווידאו קליפ המלא שיצא עבור השיר צולם בלונדון שבבריטניה בין ה-28 ל-29 באוגוסט 2004. חלק מתוך הקליפ צולם באלברט הול. את הקליפ ביים מרקוס רבוי. בקליפ ניתן לראות את טוויין, כשהיא הולכת, עד שהיא פוגשת בכמה אנשים איתם היא הולכת לבלות במסיבה.

נכון ל-7 בספטמבר 2019, מונה הצפיות של הקליפ עומד על כ-30 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)
|זהב
|500,000
|}

== קישורים חיצוניים ==

== הערות שוליים ==

קטגוריה:שירי 2004
קטגוריה:סינגלים מ-2004
קטגוריה:שירי שאניה טוויין
קטגוריה:שירים באנגלית
קטגוריה:שירים שנכתבו על ידי שאניה טוויין
קטגוריה:שירים על מסיבות
קטגוריה:סינגלים בהוצאת מרקורי נאשוויל
ז'ורז' פונסקה

ז'ורז' פונסקה (בפורטוגזית: Jorge Fonseca; נולד ב-30 באוקטובר 1992) הוא ג'ודוקא פורטוגזי המתחרה בקטגוריית המשקל עד 100 ק"ג, פעמיים אלוף העולם (2019 ו-2021) וזוכה מדליית ארד מאולימפיאדת טוקיו 2020.

==ביוגרפיה==
פונסקה נולד בסאו טומה ופרינסיפה, מדינה קטנה המורכבת משני איים ושוכנת ממערב לאפריקה. בגיל 11 הוא עבר לפורטוגל והחל להתאמן בג'ודו. שש שנים לאחר מכן, בגיל 17, הוא הפך לאבא. בשנת 2015, לאחר שנפצע בברכו השמאלית, רופאים מצאו בבדיקות כי לפונסקה יש גידול סרטני ברגלו השמאלית. לאחר שעבר ניתוח, פונסקה עבר חודשים של כימותרפיה ורדיותרפיה. למרות זאת הוא המשיך לאחר מכן להתאמן ולהתחרות והצליח להשיג מקום במשחקים האולימפיים בריו 2016.

==קריירה==
בנובמבר 2013, פונסקה זכה במדליית הזהב באליפות אירופה עד גיל 23 שנערכה בסמוקוב. בספטמבר 2014, הוא זכה במדליה הראשונה שלו בתחרות מהסבב העולמי כשזכה במדליית ארד בגראנד פרי זאגרב. באליפות אירופה בשנת 2015 שנערכה בבאקו כחלק מהמשחקים האירופיים, סיים פונסקה במקום החמישי לאחר שהפסיד בקרב על מדליית הארד לתומא ניקיפורוב הבלגי. 

באולימפיאדת ריו דה ז'ניירו 2016, פונסקה התחרה בקטגוריית המשקל עד 100 ק"ג. בסיבוב הראשון הוא ניצח את מוחמד בחשי מאפגניסטן ובסיבוב השני הפסיד ללוקאש קרפאלק הצ'כי והודח. בפברואר 2017, הוא זכה במדליית ארד בגראנד סלאם פריז היוקרתי לאחר שניצח בקרב על המדליה את גריגורי מינסקין האסטוני. בשנת 2018, פונסקה זכה בארבע מדליות בתחרויות בסבב העולמי כאשר זכה במדליות כסף וארד בשתי תחרויות גראנד פרי ובעוד שתי מדליות ארד מגראנד סלאם דיסלדורף וגראנד סלאם אוסקה היוקרתי שביפן.

באליפות העולם 2019 שנערכה בטוקיו, הפתיע פונסקה כאשר זכה במדליית הזהב לאחר שהגיע לאליפות מדורג במקום השמיני בלבד בדירוג העולמי והפך לג'ודוקא הראשון מפורטוגל שזוכה בתואר העולמי. בסיבוב הראשון הוא ניצח את תומאס בריסניו הצ'יליאני בניקוד ווזארי לאחר תרגיל סיאו-נגי, בסיבוב השני הוא ניצח באיפון תוך 18 שניות את אבטר סינג ההודי ובסיבוב השלישי הוא ניצח באיפון את בנג'מין פלטצ'ר האירי לאחר דקה ו-15 שניות בעזרת תרגיל סיאו-נגי. ברבע הגמר הוא ניצח באיפון את וראלם ליפרטליאני הגיאורגי ובחצי הגמר הוא ניצח בווזארי את אלמר גסימוב האזרי 6 שניות לסיום. בגמר פונסקה התמודד מול ניאז אילייסוב הרוסי אותו ניצח בווזארי שוב לאחר תרגיל סיאו-נגי. באותה השנה הוא זכה במדליית כסף קבוצתית באליפות אירופה עם נבחרת פורטוגל בקטגוריית הנבחרות המעורבות.

באליפות העולם 2021 שנערכה בבודפשט, זכה פונסקה בפעם השנייה ברציפות בתואר העולמי כאשר ניצח את כל חמשת קרבותיו באיפון. לאחר שלושה ניצחונות מהירים בסיבובים המוקדמים, פונסקה פגש בחצי הגמר את מיכאל קורל ההולנדי וניצח באיפון לאחר שכבר הוביל בווזארי. בגמר פונסקה התמודד מול אלקסנדר קוקולי הסרבי וניצח לאחר שני ניקודי ווזארי המשתווים לאיפון.

באולימפיאדת טוקיו 2020, זכה פונסקה במדליית הארד. הוא הגיע לתחרות האולימפית מדורג במקום השני מבין המתמודדים והחל את דרכו בסיבוב השני בו ניצח באיפון את תומא ניקיפורוב הבלגי 14 שניות מתחילת הקרב. ברבע הגמר ניצח בווזארי את ניאז איליאסוב הרוסי בתוך זמן ניקוד זהב לאחר כמעט שמונה דקות של קרב. בחצי הגמר הפסיד פונסקה בווזארי לצ'ו גו-האם הקוריאני ונשר לקרב על מדליית הארד. בקרב על המדליה התמודד פונסקה מול שאדי אל-נהאס הקנדי וניצח בווזארי לאחר תרגיל מוצלח כחצי דקה לסיום.

==קישורים חיצוניים==

==הערות שוליים==

קטגוריה:ספורטאים פורטוגזים
קטגוריה:אלופי עולם בג'ודו
קטגוריה:ג'ודוקא באולימפיאדת ריו דה ז'ניירו (2016)
קטגוריה:ג'ודוקא באולימפיאדת טוקיו (2020)
קטגוריה:פורטוגזים שנולדו ב-1992
Che sarà

"Che sarà" (בעברית: "מה יהיה") הוא שיר איטלקי מאת ג'ימי פונטנה (לחן) ופרנקו מיליאצ'י (מילים) שנכתב עבור פסטיבל סן רמו של שנת 1971. עד לאותה שנה כל שיר בתחרות בוצע בשני ביצועים כדי להדגיש יותר את היצירה של הכותבים מאשר הביצוע של הזמרים.

השיר "Che sarà" בוצע בפסטיבל על ידי חוזה פליסיאנו ועל ידי הלהקה "ריקי אה פוברי" (העשירים והעניים). השיר הגיע למקום השני בתחרות אחרי השיר "הלב הוא צועני". המפיקים האיטלקים של חברת התקליטים RCA ראו בשיר הזדמנות להביא את פליסיאנו, שהיה כבר אז כוכב בינלאומי, לאיטליה. אף על פי שריקי אה פוברי הייתה להקה חדשה, היא נבחרה לבצע את השיר, אחרי שג'אני מורנדי, זמר מפורסם באיטליה שעבד עם RCA, דחה את הפנייה אליו לשיר את השיר.

== הקלטות ==
ההקלטה של פליסיאנו של השיר באיטלקית שזכתה להצלחה באיטליה, במרכז ומזרח אירופה, במזרח התיכון וביפן. פליסיאנו הקליט גרסה של השיר בספרדית בשם "Qué será" שזכתה להצלחה רבה בדרום אמריקה ובספרד, שם הגיעה למקום הראשון במצעד. גרסה באנגלית של השיר נקראה "Shake A Hand" ונכנסה למצעדים בסקנדינביה אבל לא הגיע לעשרת הראשונים בארצות הברית ובבריטניה.

השיר מופיע בסרט הבולגרי הקלאסי משנת 1982, " A Nameless Band". בסצנה מסוימת מכריזה הזמרת רני (בגילומה של קטרינה אברו) על "Che sarà" כ"שיר לאהבה, פרידה ועוד משהו".

== מילות השיר ==
השיר מתאר את העצבות של הזמר כשהוא עוזב את כפר מולדתו, ונכתב בהשראת העיר קורטונה בטוסקנה שם הפזמונאי פרנקו מיליאצ'י חי שנים רבות. ג'ימי פונטנה, שכתב את הלחן, הקדיש את השיר לברנלדה, כפר מולדתה של אשתו.

במקרה סיפורו של קורטונה מהדהד בתולדות חייו של חוזה פליסיאנו, שנולד בכפר לארס שבפוארטו ריקו, ועבר לניו יורק, שם הצטרף לתושבי פוארטו ריקו רבים שהיגרו לארצות הברית.

== מיקומי שיא ==
{| class="wikitable"
!Version/Title°
!Country
!Position
|-
|IT / Che Sarà
|איטליה
|2,
|-
|IT / Che Sarà
|הולנד
|1
|-
|IT / Che Sarà
|אוסטריה
|1
|-
|IT / Che Sarà
|גרמניה
|7
|-
|IT / Che Sarà
|בלגיה
|2
|-
|IT / Che Sarà
|פינלנד
|9
|-
|SP / Qué Será
|ספרד
|1
|-
|SP / Qué Será
|ארגנטינה
|2
|-
|SP / Qué Será
|פוארטו ריקו
|7
|-
|EN / Shake a Hand
|שוודיה
|1 '
|-
|EN / Shake a Hand
|דנמרק
|1
|-
|EN / Shake a Hand
|נורווגיה
|9
|-
|}

== גרסאות בשפות אחרות ==
{| class="wikitable"
!מדינה
!שם
!אמן
|-
|איסלנד
|Góða ferð
|BG og Ingibjörg
|-
|בולגריה
|Spri do men
|Lea Ivanova
|-
|שוודיה
|Aldrig mer
|Hootenanny Singers
|-
|דנמרק
|Aldrig mer
|Katy Bødtger
|-
|צ'כיה
|Nádherná
|Pavel Novák
|-
|צרפת
|Qui saura
|Mike Brant
|-
|וייטנאם
|Đôi bờ
|Anh Tú, Lê Cát Trọng Lý
|-
|הונגריה
|Mit remélsz?
|Kovács Kati
|-
|ישראל
|מה קרה
|שימי תבורי<ref></ref>
|}

== קישורים חיצוניים ==

== הערות שוליים ==

קטגוריה:שירי 1971
קטגוריה:סינגלים מ-1971
קטגוריה:שירי פסטיבל סן רמו 1971
קטגוריה:שירים באיטלקית
קטגוריה:סינגלים שהגיעו למקום הראשון בספרד
פריץ קליין (חוקר)

פרד "פריץ" קליין (באנגלית: Fred "Fritz" Klein; 27 בדצמבר 1932 – 24 במאי 2006) היה חוקר מין, פסיכיאטר ופעיל זכויות ביסקסואליות אוסטרי-אמריקאי יהודי.

== ביוגרפיה ==
קליין נולד בווינה שבאוסטריה ב-27 בדצמבר 1932 להורים אורתודוקסים. כשהיה ילד, משפחתו היגרה לניו יורק שבארצות הברית כדי לחמוק מאנטישמיות.

קליין בעל תואר ראשון באמנות מישיבה יוניברסיטי (1953), תואר שני במנהל עסקים מאוניברסיטת קולומביה (1955), תואר שלישי ברפואה מאוניברסיטת ברן (1961).

ב-1974, יצא מהארון כביסקסואל, ומצא להפתעתו כי אין כמעט דבר על ביסקסואליות בספרות כאשר חיפש בספריית העיר ניו יורק. באותה שנה, הוא ייסד את הפורום הביסקסואלי, קבוצת התמיכה הראשונה בעולם שקהל המטרה שלה היה ביסקסואלים בלבד.

ב-1978, הוא כתב את המהדורה הראשונה של הספר האופציה הביסקסואלית. המהדורה השנייה של הספר יצאה ב-1993.

ב-23 ביולי 1998, הוא ייסד את המכון האמריקאי לביסקסואליות שמטרתו לקדם מחקר וחינוך בנושא ביסקסואליות.

ב-2006, קליין אובחן כחולה בסרטן ועבר ניתוח בעקבות כך. למרות שהוא היה צפוי למות מסרטן תוך חודשים ספורים, פריץ קליין נפטר מדום לב בביתו שבסן דייגו שבקליפורניה בגיל 73. קליין הותיר אחריו שני אחים ובן זוגו לחיים, טום רייס. קליין תרם את גופתו למדע.

== קישורים חיצוניים ==

* [http://www.bisexual.org/ המכון האמריקאי לביסקסואליות]
<div class="mw-content-ltr">
* 
* 
* [https://web.archive.org/web/20060525115301/http://www.biresource.org/pamphlets/scales.html Sexual and Affectional Orientation and Identity Scales] by Bobbi Keppel & Alan Hamilton for the Bisexual Resource Center (via archive.org)
</div>

== הערות שוליים ==

קטגוריה:פסיכיאטרים יהודים אוסטרים
קטגוריה:פסיכיאטרים יהודים אמריקאים
קטגוריה:ביסקסואלים אוסטרים
קטגוריה:ביסקסואלים אמריקאים
קטגוריה:תורמי גופתם למדע
קטגוריה:רופאים להט"בים
קטגוריה:בוגרי ישיבה יוניברסיטי
קטגוריה:בוגרי אוניברסיטת קולומביה
קטגוריה:בוגרי אוניברסיטת ברן
קטגוריה:אמריקאים שנולדו ב-1932
קטגוריה:אמריקאים שנפטרו ב-2006